‘વિભાકરને લઈને નિર્મળા ગારિયાધારથી અમદાવાદ તો આવી પણ એનું ધ્યાન હવે પુત્રના ઉછેરમાં જ પરોવાયેલું રહ્યું. વિભાકર દોઢેક વર્ષનો થયો એ વખતે હરિવલ્લભના બાપાનું અવસાન થયું એટલે હરિવલ્લભદાસ આખી પેઢીનો સર્વેસર્વા બની ગયો. બાપા હયાત હતા ત્યારે એમની ધાકથી એ થોડો ઘણો દબાયેલો રહેતો હતો પણ હવે એને સંપૂર્ણ આઝાદી મળી ગઈ. નોકરી કરવા માટે મંજુ એ.એમ.ટી.એસ.ની બસમાં આવતી હતી. હરિવલ્લભદાસે એને નવું લ્યુના અપાવી દીધું ત્યારથી સ્ટાફમાં ખાનગીમાં ચર્ચા શરૂ થઈ અને ધીમે ધીમે આખી માર્કેટમાં બધાને એમના પ્રેમપ્રકરણની ગંધ આવી ગઈ.